To ældre personer måtte en tur på  sygehuset til kontrol, efter den bil, de kørte i, væltede rundt på siden efter at have strejfet en anden bil ved Øster Skærum vest for Frederikshavn. Det fortæller vagtchef ved Nordjyllands Politi Poul Fastergaard. De to ældre personer kunne umiddelbart ikke selv komme ud af bilen, og der blev sendt tre ambulancer til stedet. De to ældre slap med mindre skader.

Referat:
To biler strejfede hinanden, og den ene bil væltede om på siden, men de involverede slap med lettere skader.